In nomine sancte et individue Trinitatis, amen. Philippus, Dei gracia Francorum rex. Noverint universi, presentes pariter et futuri, quod nos neque gistam neque procurationem habemus apud Brienonem, neque apud Naalliacum, neque alibi in tota terra archiepiscopi Senonensis, preter centum solidos Parisienses qui nobis debentur singulis annis in octabis Penthecostes, pro procuratione Sancti-Juliani quam pro tanto quittavimus in perpetuum. Quod ut perpetuam obtineat stabilitatem, sigilli nostri auctoritate et regii nominis karactere inferius annotato precepimus presentem paginam confirmari. Actum Moreti, anno incarnati Verbi millesimo centesimo nonagesimo secundo, regni nostri anno quarto-decimo; astantibus in palacio nostro quorum nomina supposita sunt et signa: dapifero nullo; signum Guidonis, buticularii; signum Mathey, camerarii; constabulario nullo. Data, vacante cancellaria. (Monogramme.)